31/01/2022 | Administración LocalMunicipal
Ribeira
Bases reguladoras do proceso selectivo para a formación dunha bolsa de emprego para a contratación dun/dunha profesor/a de música, na especialidade de piano.

ANUNCIO BASES QUE REXERÁN A CONVOCATORIA DO PROCESO DE SELECCIÓN PARA A CREACIÓN DUNHA BOLSA DE EMPREGO PARA A CONTRATACIÓN LABORAL TEMPORAL DUN/DUNHA PROFESOR/A DE MÚSICA, NA ESPECIALIDADE DE PIANO, PARA O CONSERVATORIO PROFESIONAL DE MÚSICA DO CONCELLO DE RIBEIRA. Expediente 2022 PSEL000002. Por Decreto da Alcaldía de data 26/01/2022, resolveuse aprobar as Bases que a continuación se transcriben para a formación dunha bolsa de emprego para a contratación laboral temporal dun/dunha profesor/a de música, na especialidade de piano, para o Conservatorio de Música Profesional de Ribeira “ Jesus Aday Torrijo Inaga ”. Tal e como se indica na Base 5ª as solicitudes para tomar parte neste proceso selectivo faranse mediante instancia que se presentará durante o prazo de CINCO (5) DÍAS HÁBILES, que se iniciará o día seguinte ó da publicación do anuncio da convocatoria no Boletín Oficial da Provincia da Coruña. Os sucesivos actos e comunicacións que se deriven da celebración deste proceso selectivo faranse públicos de conformidade co disposto na Base 6ª. Contra as presentes bases e o acordo que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contado desde o día seguinte ó da súa publicación. Con carácter potestativo e previo, poderá interpoñer recurso de reposición ante o mesmo órgano que adoptou o acordo de aprobación, no prazo de un mes, contado desde o día seguinte ó da súa publicación. Neste caso, non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. Bases reguladoras do proceso selectivo para a creación dunha BOLSA DE EMPREGO para a contratación laboral temporal dun/dunha PROFESOR/A DE MÚSICA, na especialidade de PIANO para o Conservatorio Profesional de Música do Concello de Ribeira.1ª.- OBXECTO DA CONVOCATORIA. É obxecto desta convocatoria a creación dunha BOLSA DE EMPREGO para a contratación laboral temporal, a través do sistema selectivo de CONCURSO-OPOSICIÓN, dun posto de PROFESOR DE MÚSICA, NA ESPECIALIDE DE PIANO, correspondente á categoría que se indica a seguir, incluído na relación de postos de traballo aprobada polo Pleno da Corporación Municipal en sesión celebrada na data 22/12/2009 (BOP nº 274 do 31 de decembro de 2009, corrección de erros aprobada polo Pleno en sesión de data 22/02/2010), reservado ao persoal laboral, e como consecuencia da baixa laboral por IT da titular do posto de traballo: Todo elo de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, na Lei 2/2015, do 29 de abril, do emprego público de Galicia, no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, e demais disposicións de pertinente aplicación. Enténdese por bolsa de emprego un sistema de selección para a cobertura das necesidades temporais de persoal. A bolsa estará formada por unha lista na que os/as aspirantes que superen o correspondente procedemento de selección figurarán por orde de valoración no chamamento, orde que virá establecida en función da puntuación obtida no proceso de oposición. De cada aspirante consignarase o seu nome e apelidos, documento nacional de identidade ou equivalente, teléfono de contacto, correo electrónico e puntuación obtida. En ningún caso a mera pertenza á bolsa implicará dereito algún a obter nomeamento ou contrato laboral, garantíndose unicamente que, cando o Concello de Ribeira considere conveniente a súa utilización, polos motivos que fosen, respectarase o procedemento de chamamento regulado nestas bases. É dicir, os integrantes da mesma unicamente serán titulares dunha expectativa de dereito a ser contratados ou nomeados temporalmente, por orde de puntuación. A presente bolsa de emprego terá unha vixencia máxima de catro anos, a contar desde a aprobación definitiva da citada bolsa por resolución da Alcaldía. Esta bolsa poderase actualizar unha vez ao ano a contar desde o momento da súa aprobación definitiva por resolución da Alcaldía, sen prexuízo de que ocasionalmente poida actualizarse noutro período do ano por necesidades de funcionamento. Non obstante, si ó termino do dito período de vixencia non se tivera constituído unha nova bolsa que substitúa a anterior, mediante resolución da Alcaldía poderase prorrogar a vixencia desta bolsa por un período máximo de dous anos. Esta bolsa complementa ás anteriores bolsas de emprego creadas como consecuencia dos procesos selectivos celebrados ó amparo das bases aprobadas por Decreto da Alcaldía do 03/04/2019 e das bases aprobadas por Decreto da Alcaldía de data 23/08/2019, respectivamente, é dicir, a súa formación non implica a derrogación das bolsas creadas con anterioridade, polo que os seus compoñentes seguiran formando parte das citadas bolsas. A orde para acudir a estas bolsas de emprego será da mais recente á mais antiga, e dentro de cada bolsa seguirase a orde de prelación disposta nelas, segundo a puntuación acadada por cada un dos seus compoñentes. Todo iso de conformidade co disposto no Decreto da Alcaldía do 25/01/2022.2ª.- MODALIDADE DE CONTRATACIÓN E DURACIÓN DO CONTRATO. O contrato formalizarase baixo a modalidade de contrato de duración determinada de interinidade por substitución, segundo o disposto no artigo 15.1. c do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores e artigos 4 e 8 do Real Decreto 2720/1998, do 18 de decembro, ditado en desenvolvemento do Estatuto dos Traballadores, a tempo parcial (30 horas semanais), que se prestarán de luns a venres, en horario que se distribuirá segundo as necesidades e organización do servizo. As retribucións básicas, complementarias e extraordinarias que corresponden ao posto de traballo, por todos os conceptos salariais, son as que figuran no orzamento municipal vixente, coas actualizacións que procedan para as seguintes anualidades. Neste caso concreto son as correspondentes ao Grupo II. As funcións propias do posto obxecto desta convocatoria son: impartir docencia dentro da súa especialidade musical; colaborar no deseño e implementación de actividades de divulgación e fomento musical; prestar colaboración e asistencia técnica, por necesidade ou requirimento, naqueles asuntos propios do departamento e que entren dentro da súa capacitación profesional; calquera outra, propia da súa capacitación profesional, e vinculada co eido competencial no que se integra. A duración do contrato de interinidade por substitución é a do tempo que dure a ausencia do traballador/a con dereito á reserva do seu posto. E o contrato extinguirase pola efectiva reincorporación do traballador/a ou pola extinción definitiva do seu contrato. A extinción do contrato laboral producirase, ademais de polo exposto no apartado anterior, polas causas previstas no Real Decreto Lexislativo 5/2015 do 30 de outubro polo que se aproba o texto refundido da Lei do Estatuto Básico do Empregado Público e no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, ou por calquera outra causa de perda de relación de servizo previstas na normativa de aplicación aos empregados públicos.3ª.- CONDICIÓNS DOS ASPIRANTES. Para tomar parte neste proceso selectivo, os/as aspirantes deberán reunir os seguintes requisitos: a) Ter a nacionalidade española. Tamén poderán participar as persoas que posúan a nacionalidade doutros estados membros da Unión Europea; as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros estados membros da Unión Europea, sempre que non estean separadas de dereito; as persoas, calquera que sexa a súa nacionalidade, descendentes de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; as persoas, calquera que sexa a súa nacionalidade, descendentes do cónxuxe non separado de dereito de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa aplicable a libre circulación de traballadores; e as demais persoas estranxeiras con residencia legal en España. b) Ter feitos os 16 anos e non exceder, de ser o caso, a idade máxima de xubilación forzosa. c) Estar en posesión (ou en condicións de obtelo na data en que remate o prazo de presentación de instancias) dalgún dos títulos oficiais da especialidade musical á que se opta, que se deberá acreditar mediante documento oficial expedido polo organismo competente, dos seguintes: 1) Título Superior de Música, na especialidade de piano, establecido no artigo 54 da Lei Orgánica 2/2006, do 3 de maio, de Educación; 2) Título de profesor de música na especialidade de piano, que regula o Decreto 2618/1966, do 10 de setembro, polo que se aproba o Regulamento Xeral dos Conservatorio de Música; 3) Título de profesor ou título profesional de música, na especialidade de piano, do Plan de Estudos que regula o Decreto do 15 de xuño de 1942. No caso de titulacións obtidas no estranxeiro deberase estar en posesión (na mesma data do remate do prazo para presentar instancias) da Credencial que acredite a súa homologación, expedida polo Organismo competente. d) Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas con discapacidade cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de discapacidade e a súa compatibilidade acreditarase con certificación expedida polo órgano competente. e) Non incorrer en causa de incompatibilidade ou de incapacidade, conforme á normativa vixente. f) Non ter sido despedido mediante expediente disciplinario de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Todos os requisitos esixidos nesta Base deberanse cumprir polos/as aspirantes na data en que remate o prazo de presentación de instancias, e mantelos ata o momento da formalización dos contratos.4ª.- TAXAS DO PROCESO SELECTIVO As persoas aspirantes deberán ingresar a cantidade de 20,33 euros, de conformidade co disposto no artigo 6, epígrafe 5 da Ordenanza Fiscal reguladora da taxa pola expedición de documentos administrativos e pola participación en procedementos administrativos, que será devolta unicamente nos supostos establecidos na referida Ordenanza Fiscal. O dito importe poderase facer efectivo mediante autoliquidación: - Presencial, na oficina de atención cidadá sita na planta baixa da Casa Consistorial (horario de atención ao público de luns a venres de 9:00 a 14:00 horas no inverno; no verán, que abrangue desde o 15 de xuño ao 15 de setembro, o horario é de 9:00 a 13:30 horas). - Vía web, na sede electrónica do Concello de Ribeira, no apartado TRÁMITES DESTACADOS-AUTOLIQUIDACIÓNS, seleccionando as seguintes opcións: · Tributo: Dereitos de exame. · A liquidar: Grupo B ou asimilado. · Observacións: Nome da praza á que se opta. O pago da autoliquidación soamente se pode realizar: “ Pagar on line ”, ou “ imprimir recibo” e efectuar o ingreso en calquera das seguintes entidades financeiras: ABANCA, BBVA, CAIXABANK, BANCO SABADELL ou BANCO SANTANDER. En ningún caso a presentación e pago da taxa por dereito de exame suporá a substitución do trámite de presentación da instancia. De conformidade co disposto no artigo 7 da citada Ordenanza Fiscal, están exentos da taxa por dereitos de exame as persoas que estean en situación de desemprego, e figuren como tales no correspondente Servizo Público de Emprego.5ª.- PRESENTACIÓN DE SOLICITUDES. As solicitudes para tomar parte neste proceso selectivo faranse mediante instancia dirixida ó señor Alcalde, en modelo que se engade como ANEXO I, nas que se fará constar que se reúnen todos e cada un dos requisitos establecidos na Base 3ª desta convocatoria. Os/as aspirantes con algunha discapacidade terán que indicalo na solicitude, acompañada da correspondente documentación acreditativa da mesma. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. As solicitudes presentaranse no Rexistro Xeral do Concello (de luns a venres de 9:00 a 14:00 horas no inverno; no verán, que abrangue desde o 15 de xuño ao 15 de setembro, o horario é de 9:00 a 13:30 horas) durante o prazo de CINCO (5) DÍAS HÁBILES, que se iniciará o día seguinte ó da publicación do anuncio da convocatoria no Boletín Oficial da Provincia da Coruña. Tamén se poderán presentar na forma que determina o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. En cumprimento do artigo 28 do Convenio Colectivo do Persoal Laboral do Concello de Ribeira a convocatoria tamén se anunciará nun xornal de tirada provincial. Así mesmo procederase tamén á publicación do anuncio da convocatoria no Taboleiro de Edictos do Concello de Ribeira (sede electrónica) e na páxina web municipal ( www.ribeira. gal ) no apartado taboleiro de anuncios. A non presentación da solicitude en tempo e forma suporá a exclusión do/a aspirante. Xunto coa solicitude para tomar parte neste proceso selectivo os/as aspirantes deberán achegar, inescusablemente, a seguinte documentación: a) Xustificante do ingreso dos dereitos de exame ou acreditación de situación de desemprego para o caso da exención da taxa. A situación de desemprego acreditarase mediante un certificado de situación administrativa ou un certificado de períodos de inscrición (este último acompañado de vida laboral), de data actual. b) Copia do Documento Nacional de Identidade ou documento identificativo. c) Copia da titulación académica esixida na Base 3ª apartado c). d) Copia do titulo que exime a realización da proba de lingua galega. e) Relación dos méritos que aleguen para a súa validación na fase do concurso, que se acompañará da copia da documentación acreditativa dos mesmos. Non se terán en conta nin serán valorados aqueles méritos que non estean acreditados na forma indicada. Tampouco se terán en conta aqueles méritos que non se acrediten suficientemente no momento de rematar o prazo de presentación de instancias. Aquelas persoas aspirantes que estean en situación de discapacidade e soliciten a adaptación de tempo e medios para a realización das probas, deberán achegar xunto co anterior, a seguinte documentación: a) Solicitude xunto coa instancia, na que se exprese a necesidade de adaptación das probas, e na que se indiquen as adaptacións concretas que precisa. b) Achegar fotocopia compulsada co ditame técnico facultativo emitido polo órgano técnico de cualificación do grao de discapacidade competente, que acredite de forma fidedigna as deficiencias permanentes que deron orixe ao grado de discapacidade recoñecido, para os efectos de que o órgano de selección poida valorar a procedencia ou non das adaptacións solicitadas. Só se poderá solicitar e outorgar esta adaptación se a persoa aspirante presenta especiais dificultades para a realización das probas de oposición e así se acredita co ditame técnico facultativo e estas adaptacións gardan relación directa coa proba que se vai realizar. As adaptacións de tempo deberán axustarse ao previsto na Orde PRE/1822/2006 do 09 de xuño, do Ministerio da Presidencia. Para que teñan validez neste proceso selectivo, todos os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras Comunidades Autónomas, para que teñan validez deberán estar redactados en lingua castelá ou traducidos polo organismo competente da respectiva Comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Os/as aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De ser o caso, tamén presentaran os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de ser o caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu Pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria.6ª.- PUBLICIDADE, PRESENTACIÓN, NOTIFICACIÓNS E COMUNICACIÓNS. A convocatoria correspondente as presentes bases, efectuarase a través de anuncios no Boletín Oficial da Provincia e nun xornal de tirada provincial, conxuntamente coa súa publicación na páxina web e no taboleiro de anuncios do Concello (sede electrónica). As demais comunicacións que deban efectuarse, así como as relativas a resolucións ou actos do Tribunal faranse públicas a través da páxina web e taboleiro de anuncios (sede electrónica). A presentación de instancias farase a través do rexistro municipal, ou a través de calquera dos xeitos admitidos na lexislación xeral de procedemento administrativo, tal e como se especifica na base 5ª desta convocatoria. As publicacións na páxina web do Concello faranse a título informativo e complementario, e non terán validez a efectos de cómputo de prazos e a información de carácter persoal contida na mesma será posible baixo a consideración de que os/as aspirantes, coa sinatura da instancia solicitando participar no proceso selectivo, se someten e aceptan todas as cláusulas establecidas na presente convocatoria e bases reguladoras. Os restantes usos dos datos persoais contados nas solicitudes serán de carácter interno e uso restrinxido.7ª.-ADMISIÓN DOS ASPIRANTES. Unha vez rematado o prazo de presentación de instancias, a Alcaldía ditará Resolución no prazo máximo dun mes, declarando aprobada a lista provisional de aspirantes admitidos/as e excluídos/as, con indicación, se é o caso, das causas de exclusión. Na lista deberán constar, en todo caso, os apelidos, nome e número de documento nacional de identidade. Esta resolución publicarase no taboleiro de anuncios do Concello (sede electrónica) e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web do concello ( www.ribeira. gal ), no apartado “ taboleiro de anuncios”. Os/as aspirantes excluídos/as dispoñen dun prazo de DOUS DÍAS HABILES contado desde o seguinte ó da publicación da antedita resolución, para presentar as reclamacións oportunas ou emendas de defectos. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Para o caso de que non existan erros ou emendas a realizar nas solicitudes por estar correctamente presentadas, aprobarase directamente a lista definitiva de aspirantes admitidos/as. Posteriormente, o Alcalde declarará aprobada a lista definitiva de admitidos e excluídos, que se publicará no taboleiro de anuncios do Concello (sede electrónica). Na mesma resolución o alcalde determinará o lugar, data e hora do comezo do proceso selectivo, así como a composición do Órgano de selección. Así mesmo, e sempre que sexa posible, a citada resolución publicarase, a título informativo e complementario, na web do concello ( www.ribeira. gal ), no apartado “ taboleiro de anuncios ”. A inclusión dos/as aspirantes nas listas de admitidos/as non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na Base 11ª. 8ª.- TRIBUNAL CUALIFICADOR. Os membros do Tribunal Cualificador do proceso selectivo serán designados polo Alcalde segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e no artigo 59 da Lei 2/2015 do 29 de abril, do emprego público de Galicia e en atención ó principio de imparcialidade e profesionalidade dos seus membros. Estará constituído por cinco persoas titulares e cinco suplentes, presidente/a, tres vogais e secretario/a. Os membros do Tribunal Cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Deberá tenderse na súa composición, á paridade entre home e muller. Non poderán formar parte do T ribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que se poida desempeñar esta en representación ou por conta de ninguén. O Tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do Tribunal, correspondéndolle o asesoramento e ilustración do parecer dos seus membros. A súa composición farase pública na mesma Resolución da Alcaldía pola que se aproba a lista definitiva de aspirantes admitidos e excluídos. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, os/as aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. Todos os membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo.9ª.- DESENVOLVEMENTO DO PROCESO SELECTIVO. A data e máis a hora na que deberá constituírse o tribunal, así como o día e a hora para o comezo do proceso selectivo convocado serán determinados polo Alcalde mediante resolución, xuntamente coa aprobación da lista definitiva de admitidos/as e excluídos/as e a composición do tribunal, que se publicará no taboleiro de anuncios do Concello (sede electrónica). Así mesmo, e sempre que sexa posible, publicarase, a título informativo e complementario, na web do concello ( www.riveira.es ), no apartado “ taboleiro de anuncios”. O sistema de selección é o de CONCURSO - OPOSICIÓN que consistirá na realización das fases que se refiren a continuación. Entre o remate dunha proba e a realización da outra deberá transcorrer como mínimo 24 horas. Sen embargo, cando o Tribunal o considere conveniente, poderá acordar a celebración de varios exercicios nunha mesma xornada, concedéndolles aos opositores un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os horarios serán determinados polo Tribunal e non se celebrarán en días festivos, pudendo ser en horario de mañá ou tarde. Os/as aspirantes serán convocados/as en chamamento único, quedando decaídos no seu dereito aqueles que non comparezan, salvo casos de forza maior debidamente xustificados e apreciados discrecionalmente polo tribunal. Os/as aspirantes deberán presentarse para realizaren os exercicios provistos do D. N. I., ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. Comezada a práctica do exercicio, o tribunal poderá requirirlles en calquera momento ós/ás aspirantes que acrediten a súa identidade. A orde de actuación dos/das aspirantes será alfabético. A publicación dos resultados obtidos por cada aspirante en cada un dos exercicios, así como o anuncio convocando os/as aspirantes para a celebración de cada exercicio, farase exclusivamente no Taboleiro de Anuncios do Concello (sede electrónica). Así mesmo, e sempre que sexa posible, publicarase, a título informativo e complementario, na web do concello ( www.ribeira. gal ), no apartado “ taboleiro de anuncios”. 9.1. FASE de CONCURSO DE MÉRITOS: c onsistirá na valoración dos méritos alegados dentro do prazo de presentación de instancias e debidamente acreditados polas persoas aspirantes, ata un máximo de dez puntos, consonte ó baremo referido a continuación. A estes efectos, o Tribunal Avaliador reunirase en sesión non pública para proceder á súa valoración. A documentación que haberá de presentarse para xustificar os méritos que se alegan para a súa valoración, será a seguinte en cada caso: · A acreditación da experiencia profesional efectuarase mediante certificado de vida laboral expedido pola Tesourería Xeral da Seguridade Social acompañado do certificado de empresa no que conste a categoría na que se teñen prestado os servizos e/ou contrato de traballo e/ou calquera outro certificado ou documento oficial que acredite de xeito fidedigno o tempo traballado e a categoría profesional desempeñada. A non presentación de ámbolos dous documentos (vida laboral + certificado de empresa e/ou contrato de traballo e/ou calquera outro certificado ou documento oficial que acredite de xeito fidedigno o tempo traballado e a categoría profesional desempeñada) suporá a non valoración do mérito alegado. · A acreditación da formación complementaria realizarase mediante o título correspondente ou certificado emitido pola entidade ou organismo competente. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios do Concello (sede electrónica) e, de ser posible, na súa páxina web. Co resultado das citadas puntuacións comunicarase a data, hora e lugar de celebración da fase de oposición. A puntuación obtida na fase de concurso non terá carácter eliminatorio e non poderá terse en conta para superar o exercicio da fase de oposición. a) Experiencia profesional (ata un máximo de 6 puntos): Valoraranse os servizos prestados como profesor/a de música na especialidade de piano. A estes efectos, tomarase sempre como referencia o Informe de Vida Laboral e teranse en conta unica e exclusivamente os días traballados que figuren no citado informe, procedendo da forma seguinte: sumaranse os días que se correspondan co tempo traballado nun posto de profesor/a de música na especialidade obxecto da convocatoria e o seu resultado dividirase por 30 (media de días que ten un mes), multiplicando o resultado desta división por 0,20. b) Formación complementaria (ata un máximo de 4 puntos): · Por posuír outras titulacións diferentes á achegada como requisito para participar no proceso selectivo: 1 punto por cada titulación musical de grao superior de calquera especialidade, incluso do posto ao que se opta; 0,50 puntos por cada titulación musical de grao medio doutra especialidade distinta do posto ao que se opta. · Por posuír o Certificado de Aptitude Pedagóxica (CAP), o Título de Especialización Didáctica (TED) ou Master específico para tal fin: 1 punto. · Por Masters ou Cursos de Postgrao, sempre que se atopen relacionados coas funcións a desenvolver, impartidos por unha Administración Pública ou por unha Universidade: 1 punto. · Por ter a titulación de mestre (Grao ou Diplomatura segundo o caso) na especialidade de Educación Infantil: 0,50 puntos.9.2. FASE de OPOSICIÓN: Consistirá na realización dos seguintes exercicios: Primeiro exercicio.- Proba práctica: De carácter obrigatorio e eliminatorio, consistente na realización dunha proba por parte de cada un dos/as aspirantes, de xeito individual, que consistirá no seguinte: · Impartición dunha clase a un alumno sen coñecementos musicais. Esta proba terá unha duración máxima de 20 minutos, e ten como finalidade a valoración da aptitude pedagóxica dos/as aspirantes. · Interpretación dunha obra ou fragmento de obra musical, que será determinado polo Tribunal Avaliador inmediatamente antes de iniciarse o exercicio (lectura a primeira vista). Esta proba terá unha duración máxima de 15 minutos, e ten como finalidade valorar a aptitude de interpretación dos/as aspirantes. · Interpretación dunha obra ou fragmento de obra musical, con ou sen acompañamento, que será de libre elección polos/as aspirantes (estes/as deberán indicar a obra de que se trate no momento de presentar a súa solicitude para tomar parte neste proceso selectivo). Esta proba terá unha duración máxima de 15 minutos, e ten como finalidade valorar a aptitude de interpretación dos/as aspirantes. Este exercicio valorarase ata un total de 30 puntos (ata un máximo de 10 puntos por cada un dos tres apartados anteriores), sendo excluídos os/as participantes que non acaden o mínimo de 15 puntos, debendo obter no apartado de impartición de clase a un alumno o mínimo de 5 puntos. Segundo exercicio: Proba de Coñecemento da lingua galega: De carácter obrigatorio e eliminatorio. Está dirixida á comprobación, por parte do tribunal, de que os/as aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 4, ou equivalente debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG nº 146, do 30 de xullo de 2007.9.3. Presentación de reclamacións. As persoas aspirantes poderán presentar reclamacións ante o Tribunal de selección cada vez que finalice unha valoración ou proba. Esta circunstancia farase constar no anuncio de publicación correspondente. A reclamación, que unicamente deberá referirse á valoración ou proba que se publique, poderá efectuarse tanto respecto da puntuación obtida na valoración da proba como respecto ao contido das preguntas formuladas, se fose o caso. A reclamación tamén poderá consistir na consulta do exercicio da propia persoa aspirante co fin de coñecer as razóns da súa valoración. En todos os casos para a presentación das reclamacións disponse dun prazo de 2 días hábiles, contados a partir do día seguinte ó da publicación do anuncio en cuestión no taboleiro de anuncios do Concello (sede electrónica). Co fin de axilizar trámites, as persoas aspirantes que non presenten reclamación no rexistro xeral do Concello de Ribeira, poden facelo enviándoa ao fax 981 871610 ou ao correo electrónico maria. sieira. rios@ribeira. gal, a condición de que conste a acreditación de presentala ante calquera outro rexistro non municipal.10 ª.- FORMACIÓN DA BOLSA DE EMPREGO PARA A REALIZACIÓN DAS CONTRATACIÓNS. Concluída a cualificación final do proceso selectivo, o Tribunal procederá á formación da bolsa de emprego, por orde decrecente da puntuación total final (que estará determinada pola suma dos puntos obtidos nas distintas fases do proceso selectivo), con especificación da mesma, e que determinará a orde de prelación para a súa contratación. Publicarase no taboleiro de anuncios do Concello (sede electrónica), así como na súa páxina web, de ser posible. A bolsa de emprego aprobarase e quedará constituída definitivamente por resolución da Alcaldía. Coma xa se referiu na Base 1ª, os integrantes da mesma unicamente serán titulares dunha expectativa de dereito a ser contratados temporalmente por orde de puntuación. De se producir empate na puntuación final, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar, a puntuación acadada no primeiro exercicio da oposición, en segundo lugar a puntuación acadada na experiencia profesional no concurso da valoración de méritos, e en terceiro lugar a puntuación acadada na formación complementaria no concurso de valoración de méritos. De persistir o empate, dirimirase segundo a orde alfabética dos apelidos dos/as aspirantes. No caso de quedar deserto o proceso selectivo por non superar ningún aspirante a proba ou por non presentarse ningún a esta, o Sr. Alcalde queda autorizado a convocalo novamente cantas veces fose necesario, de conformidade coas presentes bases.11ª FUNCIONAMENTO DA BOLSA DE EMPREGO. O funcionamento da bolsa de emprego será segundo se dispón a continuación: 11.1 Situacións. As persoas que figuren na bolsa de emprego constituída poderanse atopar nalgunha das seguintes situacións: a) Dispoñibles: situación desde a que se é susceptible de recibir o chamamento ou oferta para a súa contratación. b) Contratadas: situación na que a persoa integrante da lista ou bolsa atópase prestando servizos efectivos no Concello de Ribeira, ao abeiro da presente bolsa ou doutra distinta. Finalizada a vixencia do correspondente contrato, a persoa en activo pasará novamente á situación de “ dispoñible”, mantendo a súa posición ordinal inicial na bolsa de orixe. No caso de que a persoa contratada temporalmente, ao abeiro da correspondente bolsa de emprego, se atope incluída como dispoñible noutras bolsas de emprego do Concello, poderá aceptar ou rexeitar outra contratación temporal que se lle ofreza. No caso de aceptar, isto suporá unha renuncia voluntaria na súa relación de emprego vixente e pasará como “ dispoñible” ao final da bolsa de emprego da que tivera derivado a contratación ou nomeamento ao que se renuncie. Idéntica actuación procederá no caso de renuncia voluntaria na relación de emprego vixente (derivada dunha bolsa de emprego existente) por aceptar outro nomeamento ou contrato de traballo noutra Administración ou entidade privada, e sempre que non concorra un suposto legal de reserva de posto e/ou con garantía/posibilidade de reincorporación. c) Suspendidas: situación producida por algunha das causas establecidas no apartado A.2) desta base, a resultas da cal se impide formular á persoa afectada ofertas de traballo. Durante a situación de suspensión a persoa afectada non recibirá ofertas de traballo. Finalizada a suspensión a persoa afectada volverá a ocupar o lugar orixinario na lista. d) Excluídas: Situación que comportará a exclusión da bolsa de traballo, unha vez producida algunha das causas establecidas na presente base, previa resolución.11.2. Chamamentos. Os chamamentos para a incorporación do persoal temporal pretendido realizaranse en base á orde de prelación vixente, en cada momento, entre as persoas integrantes de cada bolsa. En caso de oferta simultánea de varias incorporacións, estas ofreceranse en bloque, para a súa elección segundo a orde de prelación das persoas aspirantes. Os chamamentos realizaranse por vía telefónica e correo electrónico, ao número e dirección de correo electrónico que deberán ser facilitados, polas persoas integrantes das bolsas, no momento de terse presentado ao proceso selectivo para a súa creación. Así, e en aras a unha adecuada eficacia deste procedemento, as persoas interesadas deberán comunicar ao Concello, baixo a súa responsabilidade, calquera alteración destes datos de contacto, a efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada laboral (entendida desde as 9:00 ás 14:00 horas), a distintas horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase, como mínimo, a tipoloxía/modalidade da incorporación temporal ofertada (coa duración prevista, en caso de coñecerse, e/ou causa de finalización), o prazo máximo para a resposta e o número de teléfono e correo electrónico para poder contactar, a tales efectos, co Concello. Darase un prazo máximo de 24 horas, contado dende a hora de contestación da chamada ou, de non producirse, dende a hora da última chamada sen resposta) para aceptar, ou rexeitar, a oferta realizada. A) De terse respondido a dito chamamento, no prazo sinalado, procederase do seguinte xeito: A.1) No suposto de aceptación da oferta, a Alcaldía resolverá a incorporación, na modalidade de emprego público que proceda e na data prevista ao efecto, do/a integrante da bolsa chamada e que teña aceptado, á que se lle requirirá para que antes da mesma e no prazo concreto sinalado ao efecto, presente: · Declaración responsable na que manifeste a aceptación expresa do posto e que segue reunindo todos e cada un dos requisitos esixidos e acreditados no momento de terse presentado ao proceso selectivo para a creación da bolsa de traballo, así como de non estar separada anteriormente do servizo das administracións públicas e non estar incursa en causa de incapacidade ou incompatibilidade determinadas na lexislación vixente. · Certificado médico ou informe de saúde acreditativo de non padecer enfermidade ou defecto físico que imposibilite o normal exercicio da función. · Número de afiliación á Seguridade Social. · Certificación de conta bancaria. · No caso de contratación para postos de traballo cuxas funcións impliquen contacto habitual con menores achegarase unha certificación negativa do Rexistro central de delitos sexuais na que se acredite a ausencia de condena por sentenza firme por algún delito contra a liberdade e indemnidade sexual (en cumprimento do artigo 13.5 da LO 1/1996, do 15 de xaneiro, de protección do menor, modificado pola Lei 26/2015, do 28 de xullo, de modificación do sistema de protección da infancia e da adolescencia). De non cumprir co prazo sinalado para a presentación da referida documentación, ou a data sinalada para a incorporación, entenderase que renuncia aos seus dereitos inherentes, non se procederá á súa efectiva incorporación e a Alcaldía proporá e resolverá a incorporación do/a aspirante que ocupe a seguinte posición ordinal na bolsa. Así mesmo, pasará a ocupar o último lugar da bolsa, agás que poida acreditar, documental e fidedignamente, as causas de forza maior que xustifiquen o dito incumprimento, que serán apreciadas e estimadas potestativa e discrecionalmente pola Alcaldía. A.2) No suposto de rexeitamento da oferta, a persoa interesada deberá alegar algunha das causas xustificadas que a continuación se relacionan, sen prexuízo daqueloutras de forza maior que poidan alegarse e que serán obxecto de apreciación e estimación discrecional e potestativa por parte da Alcaldía. Para iso, achegarase a documentación fidedigna no prazo máximo de tres (3) días hábiles, contados a partir do día seguinte ao do chamamento polo Concello, comunicado por teléfono e correo electrónico. As ditas causas de rexeitamento xustificado serán as seguintes: · Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables. · Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa. · Estar en situación de servizo activo noutra Administración Pública. · Estar nalgunha das situacións de servizos especiais contemplada pola normativa de aplicación. · Ter vixente un contrato de traballo cunha empresa/entidade privada, ou exercer como autónomo. · Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. A acreditación documental da finalización da causa que xerou a suspensión farase nun prazo non superior aos quince (15) días hábiles seguintes ao do día da terminación desta e producirá efecto o primeiro día hábil do mes seguinte. No caso de superar este prazo a persoa candidata pasará ao final da bolsa de emprego. B) De non terse producido ningún tipo de resposta ao chamamento, no prazo máximo anteriormente sinalado, aplicaranse ao/á candidato/a os mesmos efectos, en relación coa súa situación na bolsa, que os previstos para os supostos de rexeitamento do chamamento sen alegación e acreditación de causa xustificada; o que implicará o seu pase ao último lugar da bolsa, e así, sucesivamente, para cada unha das persoas integrantes que incorran en falta de resposta.11.3. Dilixencias de chamamentos. Ao obxecto da súa xustificación, consulta e acreditación administrativa, o/a empregado/a municipal que se encargue dos chamamentos fará constar, mediante dilixencia emitida ao efecto (e que obrará no expediente correspondente), os trámites efectivamente realizados. Neste sentido, indicarase, cando menos, os chamamentos realizados, as datas e horas nos que se realizaron as chamadas e o envío de correos electrónicos, se as persoas aspirantes chamadas tiveron respondido e no seu caso aceptado en prazo, as respostas recibidas e a documentación xustificativa achegadas polas persoas chamadas, sen prexuízo daqueloutras circunstancias que, de ser o caso, se estime oportuno reflectir.11.4. Baixa definitiva. A acumulación, por unha mesma persoa integrante da Bolsa, de tres situacións de falta de resposta aos chamamentos e/ou rexeitamento inxustificado, o incumprimento do prazo fixado para a incorporación/toma de posesión e/ou a presentación de documentación previa, dará lugar á súa baixa definitiva na mesma. Igualmente, tamén serán causas de baixa definitiva as seguintes: · Solicitude de baixa voluntaria por parte dos/as integrantes. · Non reunir os requisitos requiridos (ou terse producido falsidade na acreditación dos mesmos). · Ter sido separado ou inhabilitado do servizo público. · Falecemento, incapacidade permanente ou cumprimento da idade ordinaria de xubilación fixada, de ser o caso, en cada momento.11.5. Fin da relación de emprego e reingreso na bolsa. Ao producirse a finalización da relación de emprego como persoal laboral temporal, a persoa aspirante retornará á posición ordinal que, en cada momento, e en virtude da puntuación inicialmente acadada no proceso selectivo, lle corresponda dentro da bolsa.11.6. Competencia para a xestión ordinaria da bolsa de emprego. A competencia para a xestión administrativa e ordinaria das bolsas de emprego correspóndelle ao servizo ou unidade administrativa que teña atribuída a xestión do persoal/recursos humanos, cuxo persoal asumirá os trámites operativos e materias pertinentes, sen prexuízo das atribucións resolutorias que, segundo o previsto nestas bases, así como na normativa de réxime local, lle correspondan á Alcaldía ou órgano competente por delegación.12ª.- NOMEAMENTO. Unha vez presentada a documentación que corresponda, o órgano competente da Corporación fará o nomeamento a favor do/a aspirante que corresponda. Serán nulos os nomeamentos que se efectúen a favor de aspirantes que estean incursos en causas de incapacidade específica conforme á normativa vixente.13ª.- FORMALIZACIÓN DO CONTRATO. A formalización do contrato terá lugar dentro do prazo de cinco días naturais, a contar desde a data de notificación do acordo de nomeamento. Quen no prazo indicado non formalice o contrato sen causa xustificada quedará na situación de cesante, con perda de tódolos dereitos derivados da convocatoria e do nomeamento conferido. Previamente á sinatura do contrato, o aspirante nomeado deberá subscribir a declaración a que se refire o artigo 13.1 do Real Decreto 598/1985, do 30 de abril, sobre incompatibilidades. Mentres non se formalice o contrato e non se incorpore ó posto de traballo, o aspirante no terá dereito a percepción económica de ningunha clase.14ª.- PERÍODO DE PROBA. O persoal contratado quedará sometido a un período de proba de un mes, de conformidade co artigo 14 do Estatuto dos Traballadores, agás cando o/a traballador/a xa tivera desempeñado as mesmas funcións con anterioridade no Concello de Ribeira, baixo calquera modalidade de contratación. Durante o período de proba, o/a traballador/a terá os dereitos e obrigas correspondentes ao posto de traballo que desempeñe como si fora de plantilla, agás os derivados da resolución da relación laboral, que poderá producirse a instancia de calquera das partes durante o seu transcurso. Transcorrido o período de proba sen que se houbese producido o desestimento, o contrato producirá plenos efectos, computándose o tempo dos servizos prestados na antigüidade do/a traballador/a. O período de proba non se verá interrompido polas situacións de incapacidade temporal, nacemento, adopción, garda con fins de adopción, acollemento, risco durante o embarazo, risco durante a lactación e violencia de xénero, que poidan afectar ó/á traballador/a.15ª.- NORMAS FINAIS. Primeira.- Para todo o non previsto nestas Bases, ou naquilo que as contradiga, será de aplicación supletoria o establecido no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, na Lei reguladora das bases de réxime local, na Lei de Administración local de Galicia, na Lei 2/2015, do 29 de abril, do Emprego Público de Galicia, no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, e demais lexislación vixente que sexa de aplicación. Segunda.- Todos os actos administrativos derivados desta Convocatoria, así como das actuacións dos Tribunais Cualificadores, poderán ser impugnados polos interesados nos casos e na forma establecidos pola Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo. Terceira.- Contra as presentes Bases e a Resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso-Administrativo de Santiago de Compostela, no prazo de dous meses contado desde o día seguinte ó da publicación da convocatoria. Con carácter potestativo e previo, poderá interpoñerse RECURSO DE REPOSICIÓN ante o mesmo Órgano que adoptou o acordo de aprobación, no prazo de un mes, contado desde o día seguinte ó da publicación da convocatoria. Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. ANEXO I: MODELO DE SOLICITUDE Sr. Alcalde-Presidente do Concello de Ribeira Don/dona. con DNI número. e domicilio a efectos de notificacións en. Enterado/a da convocatoria do proceso selectivo para a creación de BOLSA DE EMPREGO para a contratación laboral temporal dun/dunha PROFESOR/A DE MÚSICA NA ESPECIALIDADE DE PIANO, para o Conservatorio Profesional de Música do Concello de Ribeira, e considerando que se reúnen todos e cada un dos requisitos establecidos na Base 3ª da convocatoria, SOLICITA, a súa admisión ás probas de referencia, para o que acompaña a documentación prevista na Base 5ª das que rexen o proceso selectivo. Asemade reseña o seu correo electrónico. e o seu teléfono móbil. no que autoriza a facer as comunicacións que se consideren. (O dato do correo e número de móbil non sendo obrigatorios, permitirán e facilitarán as comunicacións e notificacións). DECLARA coñecer as Bases que rexen a presente convocatoria, polo que se compromete ó seu cumprimento. COMUNICA que a obra ou fragmento de obra musical de libre elección que vai interpretar no primeiro exercicio da fase de oposición é ……………………………………………………………………………. (LUGAR, DATA E SINATURA) En Ribeira, a 26 de xaneiro de 2022 O alcalde Manuel Ruiz Rivas